જેના ભાગરૂપે ટ્રસ્ટના પ્રમુખ ડૉ. પાર્થ ગોલના માર્ગદર્શન હેઠળ સ્પંદન ટ્રસ્ટ સદસ્ય ડૉ. સમીર પઠાણ દ્વારા હિંમતનગર મેડિકલ કોલેજના પ્રોફેસરો તથા તબીબ વિદ્યાર્થીઓના સહયોગથી છાપરીયા, કાચવા છાપરીયા તથા ચાંદનગર એમ ત્રણ આંગણવાડીના બાળકો માટે આ કાર્યક્રમનું આયોજન કરવામાં આવ્યું હતું. કાર્યક્રમ પહેલા ડૉ. સમીર પઠાણ તથા ડૉ. મોઇન શેઠે છાપરીયા, કાચવા છાપરીયા તથા ચાંદનગર આ ત્રણે વિસ્તારમાં આવેલ આંગણવાડીઓની મુલાકાત લીધી હતી. તથા આ ત્રણે આંગણવાડીની અપર્યાપ્ત જરૂરિયાતોને ધ્યાનમાં રાખીને ત્યાં આવશ્યક ચીજ વસ્તુઓ પર્યાપ્ત માત્રામાં ભેટ આપવાની જોગવાઇ કરવામાં આવી હતી.